Bog‘dodda ikkita avtomobil portlashi oqibatida 11 kishi halok bo‘ldi. Mashinalardan biri Bog‘dodning shialar yashaydigan tumani Amilda portladi. Portlash oqibatida 27 kishi yaralandi va 8 kishi halok bo‘ldi. Dura tumanidagi avtobuslar garajida sodir bo‘lgan portlash oqibatida yana 3 kishi halok bo‘ldi. Politsiya ma’lumotlariga ko‘ra, Bog‘ddoddan shimoli-sharqiy tomonda joylashgan Balod-Ro‘z shahridagi portlash oqibatida yana ikki kishi halok bo‘ldi. Ayni paytda ushbu teraktlar uchun javobgarlikni hech qaysi tashkilot o‘z zimmasiga olmagan.